Kingu Kongu tai Gojira
<s>King Kong vs.</s><s>Godzilla () je japanski science fiction film snimljen 1962. godine u režiji Ishira Honde, poznat kao treći i u kino-dvoranama najgledaniji film iz serije o Godzilli, odnosno prvi film u boji u kome se kao lik pojavljuje King Kong.</s>

<s>Radnja prikazuje kako grupa istraživača odlazi na usamljeni pacifički otok kako bi u reklamne svrhe uspavala i u Japan dovela orijašku gorilu King Konga, te kako će se on tamo sukobiti sa Godzilom koji se probudio iz višegodišnje hibernacije i krenuo u još jedan uništavački pohod.</s>

<s>Film je originalno zamišljen od strane Willisa O'Briena, tvorca specijalnih efekata za originalnog hollywoodskog King Konga, pri čemu je kao glavni antagonist King Kongu trebaao biti divovska verzija Frankensteinovog čudovišta.</s><s>Ideju je preuzeo John Beck koji je nakon višegodišnjih pokušaja da je "proda" hollywoodskim studijima sklopio dogovor sa japanskim studijem Toho, koji je pak upravo u tom filmu vidio idealnu priliku da obilježi 30. obljetnicu osnivanja, ali i inzistirao da glavni negativac bude upravo Godzila.</s>

<s>King Kong vs.</s><s>Godzilla je predstavljao prvi film o Godzilli snimljen u boji.</s><s>Iako je bila riječ o ambicioznijem projektu, u film su iz financijskih razloga umjesto planirane stop animacije morali biti ubačeni relativno primitivni specijalni efekti, uključujući žive glumce koji glume čudovišta u specijalnim kostimima.</s><s>Scenario je, pak, za razliku od prethodna dva nastavka, nastojao u film ubaciti što više humora, odnosno ublažiti nasilje i približiti ga najmlađoj i porodičnoj publici.</s><s>Iako se Honda sa time nije slagao, ispostavilo se da je u pitanju ispravna odluka, jer je King Kong vs.</s><s>Godzilla postigao izuzetan uspjeh.</s><s>Čak su i specijalni efekti impresionirali ne samo publiku, nego i druge filmaše, te su slične tehnike reciklirane u još nekoliko ostvarenja tokom sljedećih nekoliko godina.</s>

<s>Slično kao i kod ranijih filmova, Toho je američkim distributerima omogućio da naprave specijalnu verziju za vlastito tržište sa nekoliko nadosnimljenih scena i novom naracijom.</s><s>Razlike između dviju verzija su dugo godina u SAD i zapadnom svijetu bile predmetom urbanih legendi o različitim sudbinama dvoje glavnih likova.</s>

<s>Izvori</s>

<s>Vanjske veze
 
 
  King Kong vs.</s><s>Godzilla at Movie-Censorship - Detailed comparison between the Japanese and American versions of the film.</s><s>Archer, Eugene.</s><s>"King Kong vs.</s><s>Godzilla"  (film review) The New York Times.</s><s>June 27, 1963.</s>

<s>Japanski filmovi
SF-filmovi
Filmovi fantastike
Filmovi katastrofe
King Kong
Filmovi o Godzilli
Kaijū filmovi</s>

